Michael Owen

Lapsepõlv

Michael sündis 14. detsembril 1979 Chesteris, Chesires. Ta oli endise jalgpalluri Terry Oweni ja Janette Oweni 4. lapsena. Michael kasvas üles, mängides oma isa ja kahe vennaga. Evertoni fännina mängis ta oma põhikooli meeskonnas Walesis Hawardenis. Ta ületas oma esimese hooajaga kõik kohalikud väravalöömisrekordid. Ta liitus Mold Alexandra noortemeeskonnaga, mängides endast vanemate mängijatega. Hiljem lõpetas ta ka Hawardeni Keskkooli, kus ta samuti kooli meeskonnas mängis.

Liverpool

13-aastaselt, veel põhikoolis võis ta klubiga sõlmida koolipoisilepingu. Ta pidas vestlusi Chelsea, Manchesteri Unitedi ja Londoni Arsenaliga, kuid lõpuks liitus Liverpooliga.
Owen arvati Inglismaa koondisse 1998. aasta maailmameistrivõistluseks koondise noorima mängijana. Ta sai MM-i noorimaks väravalööjaks. See tegi ta rahvusvaheliselt kuulsaks. Ta esines Inglismaa koondises ka 2000. ja 2004. aasta Euroopa meistrivõistlustel ning 2002. ja 2006. aasta maailmameistrivõistlustel. Neist viimane oli ainus suurvõistlus, kus ta väravat ei suutnud lüüa (selle asemel sai ta vigastada).
Juba oma esimesel täishooaja klubis lõpetas ta kõige resultatiivsema mängija tiitli jagamisega koos Chris Suttoni ja Dion Dubliniga, lüües 18 väravat. Seda saavutust kordas ta järgmisel aastal, lüües 40 mänguga 23 väravat, ja oli üldse 1997–2004 Liverpooli resultatiivseim mängija. Ta lõi Liverpooli kasuks 216 mänguga 118 väravat. Liverpooliga võitis ta 2001 UEFA karika, FA Cupi ja liigakarika. Samal aastal teenis ta Euroopa aasta jalgpalluri kuldpalli.

Madridi Real

2004. aasta keskel müüdi Owen 8 miljoni naela (umbes 180 miljonit krooni) eest Madridi Reali. Seal kasutati teda sageli vahetusmängijana, kuid sellegipoolest lõi ta 13 väravat, saavutades liigas esikoha ühes minutis löödud väravate arvu poolest.

Newcastle'i United

Järgmisel hooajal mängis Owen taas Inglismaal, seekord Newcastle Unitedis. Tema hind oli tõusnud juba 16 miljoni naelani (umbes 360 miljonit krooni). Hooaja algus oli paljulubav, kuid siis pidi ta vigastuse tõttu poolteist aastat võistlustest eemal olema.
Vigastus oli saadud jalgpalli MM-il ja selle eest tahtis klubi hüvitist. Pärast läbirääkimisi sai Newcastle'ist läbi aegade esimene klubi, kellele FIFA maksis hüvitist tema sportlase võistlustel vigastada saamise eest. Hüvitise suurus oli 10 miljonit naela (200 miljonit krooni). Vastavat regulatsiooni muudeti, mis võimaldab sellest ajast ka teistel klubidel nende sportlase vigastuse korral hüvitist saada.
Pärast tervenemist sai ta oma meeskonna kapteniks ja kõige resultatiivsemaks mängijaks. Pärast oma 4 aasta pikkuse lepingu lõppu siirdus ta vabaagendina Manchesterisse.

Manchester United

Michael Owen tegi oma esimese mängu Manchester Unitedis hooajaeelsel Aasia tuuril Malaisa vastu. Selles kohtumises lõi ta ka värava. Järgmises kohtumises Malaisia vastu lõi Michael taas värava. Seejärel mängus Hangzhou Greentowni vastu lõi Michael veel 2 väravat. Rohkem hooaja eelsetes mängudes Owen väravaid ei löönud. Oma debüüdi Inglismaal Unitedis tegi Mihcael Community Shieldi mängus Chelsea vastu vahetusest sekkudes. Oma esimese värava Manchester Unitedis lõi Michael Owen Wigan Athleticu vastu vahetusest sekkudes. Owen andis Unitedile vajalikud 3 punkti, kui võideti kodustaadionil Manchester City't ning Owen sekkus mängu vahetusest ning lõi 96. minutil võiduvärava.

Stoke City

Michael Owen sõlmis 4. septembril 2012 kaheteistkuulise "tasu mängu eest" tüüpi (pay-as-you-play) lepingu jalgpalliklubiga Stoke City. 2013. aasta märtsis teatas ta, et lõpetab hooaja lõppedes sportlaskarjääri.